**Z Á P I S N I C A**

**z 31. zasadnutia Obecného zastupiteľstva Sap, ktoré sa konalo dňa 30.08.2022 v kultúrnom dome v Sape**

Prítomní: Ing. František Miklós, starosta obce

Imrich Berecki, poslanec

Alexander Csicsay, poslanec

Mgr. Kinga Soósová, poslankyňa

PhDr. Edita Vidaová, poslankyňa

Mgr. Mária Sárközyová., poslankyňa (dostavila sa o 18:15 hod.)

Bc. Ildikó Bugárová, hlavná kontrolórka

Ostatní prítomní podľa prezenčnej listiny pripojenej k tejto zápisnici

Ad 1/ a 2/ Zasadnutie obecného zastupiteľstva obce Sap sa začínalo o 18:00 hodine v miestnom kultúrnom dome. Rokovanie otvoril starosta obce (v štátnom jazyku). Pripomenul, že poslankyňa p. Mgr. Mária Sárközyová avizovala svoj neskorší príchod. Privítal prítomných a konštatoval, že z pozvaných 5 poslancov obecného zastupiteľstva sú prítomní štyria poslanci OZ, teda obecné zastupiteľstvo podľa zákona o obecnom zriadení a rokovacieho poriadku je spôsobilé rokovať a uznášať sa. Požiadal prítomných o rešpektovanie rokovacieho poriadku s tým, že sa môžu prihlásiť ku každému programovému bodu dnešného rokovania a predniesť svoje názory a návrhy s nimi spojené zdvihnutím ruky za dodržania postupu poslanec – hlavný kontrolór – ostatní prítomní. Svoj prejav zopakoval aj v maďarčine.

Starosta hneď na úvode predniesol návrh uznesenia, podľa ktorého prítomní poslanci obecného zastupiteľstva súhlasia s tým, aby ostatní účastníci rokovania obecného zastupiteľstva mohli používať maďarský jazyk ako jazyk menšiny v zmysle zákona č. 184/1999 Z. z. s tým, že obec bude počas rokovania zabezpečiť tlmočníka.

Uznesenie bolo jednohlasne schválené.

Vzápätí starosta konštatoval, že s tým aj on súhlasí.

Hneď po hlasovaní sa prítomná p. Adamecká hlásila, že ona sa v rokovacom poriadku dočítala, že rokovania sa konajú v jazyku slovenskom.

Starosta odkazoval na zákon č. 184/1999 Z. z. o používaní jazykov národnostných menšín, ktorý to dovoľuje. Zároveň poprosil Sylviu Barciovú, aby tlmočila pre p. Mgr. Dagmar Adameckú a p. Ing. Ivana Pavloviča. Prisadla sa k nim na bok a tlmočila im počas rokovania formou šušotáže.

Starosta poveril Zuzanu Barciovú vedením zápisnice a za overovateľov zápisnice starosta navrhol poslancov PhDr. Editu Vidaovú a Imricha Bereckiho.

Obecné zastupiteľstvo jednohlasne schválilo za overovateľov zápisnice poslankyňu PhDr. Editu Vidaovú a poslanca Imricha Bereckiho.

Starosta následne uviedol, že program zasadnutia obecného zastupiteľstva bol poslancom doručený vopred spolu s pozvánkou na zasadnutie obecného zastupiteľstva vrátane relevantných príloh a navrhuje teda, aby bol schválený nasledovný program zasadnutia:

* + 1. Otvorenie zasadnutia, oboznámenie prítomných s programom.
    2. Určenie zapisovateľa a overovateľov zápisnice.
    3. Prerokovanie žiadosti žiadateľov: Mgr. Dagmar Adamecká a Ing. Ivan Pavlovič (Sap 199).
    4. Kontrola uznesení.
    5. Návrh: Rozpočtové opatrenie č. 1 na úpravu rozpočtu obce Sap na rok 2022.
    6. Návrh: Kúpna zmluva na predaj obecných pozemkov parc. č. 312/10, 346/17 v k. ú. Sap – schválenie. Žiadateľ: Ladislav Johancsik (Sap č. 210).
    7. Plán kontrolnej činnosti hlavného kontrolóra obce na 2. polrok 2022.
    8. Referát starostu obce o ukončených, schválených a prebiehajúcich projektoch a investíciách.
    9. Ostatné úlohy, návrhy a podnety. Diskusia.
    10. Záver.

Predložený návrh programu rokovania bol jednohlasne schválený.

Návrhy na zmenu programu rokovania neodzneli.

Ad 3/ Prerokovanie žiadosti žiadateľov: Mgr. Dagmar Adamecká a Ing. Ivan Pavlovič (Sap 199).

Starosta uviedol, že žiadatelia podali žiadosti vo viacerej rovine, ktoré poslanci obdržali vopred spolu s pozvánkou na dnešné zasadnutie. Poukázal na žiadosť zo dňa 25.07.2022, v ktorej žiadatelia, ktorí majú nehnuteľnosť v susedstve miestneho futbalového ihriska, píšu o tom, že ich vyrušuje činnosť futbalistov, cítia sa byť pritom ohrození pokiaľ ide o zdravie ľudí, zvierat i majetok. Žiadajú prijať kroky. Starosta najprv predniesol svoje stanovisko. Berie na vedomie, že sa lopta náhodne dostane na pozemok žiadateľov. To sa ale stane aj smerom k ďalším susediacim pozemkom, obklopujúcim ihrisko, ale do dnešného dňa sa kvôli tomu ani ústne ani písomne nikto nesťažoval zrejme berúc ohľad na charakter loptovej hry. V nadväznosti na podanú žiadosť boli v tomto smere upozornení samotní futbalisti ako aj vedenie futbalového klubu. Poprosí však žiadateľov o trpezlivosť a lojálnosť voči obci, ak by náhodou lopta dopadla na ich pozemok. Každý si musí uvedomiť, že v obci Sap sa s každou osobou zaoberá rovnako bez ohľadu na to, či ide o obyvateľa obce, či sa zdržiava na území obce prechodne, resp. či tu vlastní nehnuteľnosť. Aj pred dvoma rokmi stačilo sa len ozvať zo strany vtedajších majiteľov a bolo obnovené drôtené pletivo na plot. Treba však brať zreteľ na finančnú situáciu obce s výhľadom do budúcna, sú prognózované zdraženia energií a podobne, čo má dopad na rozpočet obce. Obec sa snaží zo všetkých síl to prechodné obdobie prežiť. Preto starosta dospel k tomu, že na takéto investície obec momentálne nemá k dispozícii finančné prostriedky. Opakovane poprosil žiadateľov o trpezlivosť a lojálnosť voči obci keby sa lopta dostala na ich pozemok, obec má snahu predchádzať tomu, ale nemá dostatok financií.

Následne udelil slovo poslancom. Poslanec Csicsay navrhol, aby boli vypočutí najprv žiadatelia. Starosta na to udelil slovo p. Ing. Pavlovičovi, ktorý udáva: Zhruba dva roky sú tu, zatiaľ sa im tu veľmi páči. Až na tú vec, keď im ľudia začali preliezať plot. Veľmi často k nim tá lopta padla, aby mohli ísť po ňu, vnikajú na ich pozemok, obťažujú ich tým. Majú malého psa, predtým to bolo iné plemeno, ten by takého chalana aj bol pohryzol. Je to nepríjemné, nehovorí že je to denne. Stačilo by natiahnuť štyri tyčky alebo sieť, čo by zabránilo pád lopty. Ide hlavne o ten spád vzadu v záhrade. Oni potrebujú tento dom na oddych, trikrát poobede sa mu už nechce otvoriť bránu keď zazvonia, radšej by si človek zdriemol. Chápe, že sa lopta deckám uletí, ale nechce sa mu behávať za ňu, je to obťažujúce. Keby sa našla, nevie, do týždňa/do mesiaca/do pol roka vôľa a nejaké peniaze.

O 18.15 hod. sa dostavila do rokovacej miestnosti poslankyňa Mgr. Mária Sárközyová.

Starosta položil žiadateľom otázku: Kto berie na seba zodpovednosť za jednoduchú stavbu?

P. Mgr. Adamecká na otázku odvetila, že kto bude zodpovedný za prípadný úraz?

Predstúpil Attila Nagy, zástupca futbalového klubu, ktorý začal s otázkou, či ihrisko tu nebolo už pred tým, než sa sem (žiadatelia) prisťahovali? Vedeli že tam stojí. Okolo neho i oproti nemu sú domy, a doposiaľ žiadna sťažnosť neprišla. Šport t. č. nemá peniaze na takéto investovanie, okrem toho by bolo nereálne, investovať cca. 3.000 eur a vyššie do ich plotu (Mgr. Adamecká na to reagovala, že to nie je ich plot), a pritom takáto lopta má dopad vo vzdialenosti 40 m. Zástupca futbalového klubu navrhol skúšobné riešenie. Budú sa snažiť minimalizovať počet preletov lopty, ak by aj tak preletela, nech zostane tam. Postaviť sa k tomu treba kompromisne, vymenia si (so žiadateľmi) telefónne číslo, (futbalisti) napíšu SMS správu. Loptu odovzdajú žiadatelia, alebo tam zostane. Je neadekvátne, že boli tri prípady za dva roky.

Ing. Pavlovič ho opravil, že sa jedná o tri prípady počas posledného turnaja.

Zástupca futbalového klubu dodal, že žiadatelia musia akceptovať, že ihrisko je vedľa nich.

Ing. Pavlovič sa vyjadril, že (futbalový klub) má zabezpečiť, aby k nim lopty nepreleteli, aby sa cítili bezpečne. Je rád, že deti športujú, fandí im. Im (žiadateľom) ide o nedotknuteľnosť súkromného vlastníctva.

Zástupca futbalového klubu na to reagoval, že im ide o dialóg. Je neakceptovateľné, že chlapci preliezajú plot. Vedenie je za to, aby nikto nevstúpil na ich (žiadateľov) pozemok za loptou. Ale financie doposiaľ nemajú. Oplotenie je časovo v nedohľade.

Mgr. Adamecká položila otázku, aké majú riešenie, ak sa jej stane úraz?

Zástupca futbalového klubu: Vopred sa to nedá predvídať či konkrétne riešiť.

Poslanec Berecki položil otázku žiadateľom, či by to nevedeli financovať oni. Každý kto chce zachrániť svoj pozemok trebárs pred vniknutím sliepok, musí tomu zabrániť on sám.

Mgr. Adamecká odpovedala otázkou, že ona by to mala financovať?

Poslanec Berecki zareagoval, že vtedy keď obec možno nebude mať peniaze na el. energiu?

Poslankyňa PhDr. Vidaová udáva: To odmieta, aby preskakovali ich plot. Nemôžu ľudia vniknúť na cudzí pozemok. Keď si (žiadatelia) ten dom kúpili, vedeli, že je tam ihrisko. Musia tolerovať ako aj ostatní susedia počas uplynulých niekoľkých desaťročí, že je tam hra, lopta letí. Oproti ihrisku je dom a trafia aj doň. Obec nechce ísť proti nim, ale majú byť aj žiadatelia trpezliví. Chcú nájsť kompromisné riešenie. Na oplotenie nemá obec peniaze. Na tomto základe by bolo potrebné realizovať oplotenie nielen na danom úseku voči žiadateľom ale vôkol ihriska voči ostatným susedom.

Poslanec Csicsay je za to, aby sa porozprávalo s trénermi, aby upozornili deti na to, aby tam nešli. Pokiaľ by mala obec peniaze a (žiadatelia) dostanú to čo by chceli – päťmetrový plot. Kto garantuje, že sa to tak nestane. Muži, deti nie, môžu odkopnúť loptu na 20 m. Do akej výšky by ho žiadatelia chceli?

Ing. Pavlovič: Každý meter sa zrazí pád lopty. Bol by to významný pokrok, keby sa deťom zakázal vstup. On je natoľko lojálny, že to tak môže skúsiť. Sú za kompromis, a neskôr o rok, o pol roka by to prehodnotili.

Zástupca futbalového klubu: Keď minule lopty viackrát preleteli, tak brány boli presmerované. Deti hrali turnaj krížom na dvoch hracích plochách, aby mohli naraz prebiehať dva zápasy a nemuseli toľko nabehať v tej horúčave. Z toho sa poučili. Trénerom treba povedať, aby brány boli otočené.

Ing. Pavlovič: Je mesiac, keď je to úplne v pohode, žiadna lopta, potom príde víkend a je viac preletov. Lezie im to na nervy. Klamal by, že je tam každý deň.

Zástupca futbalového klubu: Možno dať tam tabuľu, že je to súkromný pozemok, aby tam nevstupovali. Sú to opatrenia ktoré majú pod ich dohľadom a v ich možnostiach.

Ing. Pavlovič: Pokiaľ by to tak fungovalo, súhlasili by s návrhom, aby v 1. kroku k nim nechodili ľudia na pozemok a v 2. kroku eliminovať počet preletov. Časom sa to prehodnotí.

Zástupca futbalového klubu: Oproti ihrisku sa nachádza firma poslanca parlamentu. Tým pádom prekopnú loptu aj do jeho areálu. Nikdy sa nikto nesťažoval pre prelety.

Mgr. Adamecká: On vlastní firmu nie rodinný dom, zrejme ho to nevyrušuje, keď sem párkrát príde. Je to neporovnateľné.

Ing. Pavlovič: Zranenia sa môžu stať aj u tých detí ktoré tam prelezú plot. Je si vedomý toho, že tie financie nie sú.

Mgr. Adamecká položila otázku zástupcovi futbalového klubu: Kto je menovite, povedzte meno toho poslanca.

Zástupca futbalového klubu: Nepovie, nakoľko to nemá význam. Už sa dohodlo na pár veciach.

Starosta obce sa opýtal prítomných, či nemajú ďalšie otázky. Následne udelil slovo hlavnej kontrolórke obce. Bc. Bugárová vyslovila názor, že strany, t. j. futbalový zväz ako aj žiadatelia, by sa mali dohodnúť. Mali by si nadviazať kontakt, aby sa tá lopta dostala späť.

Prihlásila sa p. Edita Bereckiová, ktorá udáva: Futbalové ihrisko tam už bolo predtým, keď tam ešte ani dom neexistoval. Po takom dlhom čase je z toho taký zhon?

Starosta predložil návrh uznesenia, podľa ktorého futbalový klub (OFC SAP 1986) spolu s obcou podniknú kroky, aby

1. členovia miestneho futbalového mužstva (deti, športovci), resp. iné osoby nevnikali a/alebo nevyliezali na súkromný pozemok,
2. minimalizovali počet preletov futbalovej lopty na súkromný pozemok,
3. prebiehala vzájomná komunikácia medzi vedením futbalového klubu a žiadateľmi (Mgr. Dagmar Adamecká, Zohorská 4, Bratislava a Ing. Ivan Pavlovič, Beniakova 12, Bratislava) ako vlastníkmi susediacej nehnuteľnosti, ak by nastal prípad opísaný v písm. b/.

Uznesenie bolo jednomyseľne schválené.

Mgr. Adamecká dodala, že chce písomné stanovisko od obce. Starosta ju uistil, že dostanú ho.

Ad 4/ Kontrola uznesení

Starosta vymenúval všetky uznesenia, ktoré boli prijaté na 29. zasadnutí OZ, ktoré sa konalo dňa 21.06.2022 a konštatoval, že všetky z nich boli plnené. Ďalej rad - radom vymenúval všetky uznesenia, ktoré boli prijaté na 30. zasadnutí OZ, ktoré sa konalo dňa 14.07.2022 a tiež konštatoval, že všetky z nich boli plnené.

Starosta predložil návrh uznesenia, podľa ktorého obecné zastupiteľstvo berie na vedomie

1. kontrolu plnenia uznesení obecného zastupiteľstva prijatých na 29. zasadnutí OZ, ktoré sa konalo dňa 21.06.2022, a tiež
2. kontrolu plnenia uznesení obecného zastupiteľstva prijatých na 30. zasadnutí OZ, ktoré sa konalo dňa 14.07.2022.

Uznesenie bolo jednomyseľne schválené.

Ad 5/ Návrh: Rozpočtové opatrenie č. 1 na úpravu rozpočtu obce Sap na rok 2022

Starosta udelil slovo účtovníčke obce, ktorá rozoberala dôvody schválenia rozpočtového opatrenia č. 1, ktoré sú rozpísané v dôvodovej správe. Zároveň dodala, že celkový rozpočet obce Sap na rok 2022 po úpravách v príjmovej a výdavkovej časti zostáva prebytkový. Poslankyňa PhDr. Vidaová sa opýtala, aký je dôvod zakomponovania položky bilančného prevodu vo výške 10.000 eur? Účtovníčka odpovedala otázku tým, že sa jedná o bezpečnostný nástroj, ktorý nemusí byť použitý ak to nebude potrebné. Len ju treba schváliť do konca augusta. Hlavná kontrolórka sa spýtala či pri výpočte brali zreteľ na zvýšenie dane. Odpoveď znela, áno.

Starosta zdôraznil, že v budúcnosti sa môže vynárať potreba využitia, nakoľko pri projektoch obec musí sama financovať tzv. spoluúčasť.

Starosta predložil návrh na uznesenie v nasledovnom znení: obecné zastupiteľstvo

a) schvaľuje Rozpočtové opatrenie č. 1 úpravy rozpočtu Obce Sap na rok 2022:

Schválený Návrh na Rozpočet na Poznámky

rozpočet na úpravu rok 2022 po

rok 2022 rozpočtu úprave

2022

Bežné príjmy 179 304 EUR 179 304 EUR

Kapitálové príjmy 140 332 EUR 13 980 EUR 154 312 EUR

Príjmové finančné operácie 26 000 EUR 10 000 EUR 36 000 EUR

Príjmy celkom: 346 636 EUR 369 616 EUR

Bežné výdavky 176 932 EUR 176 932 EUR

Kapitálové výdavky 143 068 EUR 8 512 EUR 151 580 EUR

Výdavkové finančné operácie 24 668 EUR 24 668 EUR

Výdavky celkom: 344 668 EUR 353 180 EUR

Rozdiel medzi

P a V: 968 EUR 16 436 EUR

b) ukladá Obecnému úradu v Sape zabezpečiť úpravu rozpočtu obce na rok 2022 podľa jednotlivých položiek.

Uznesenie bolo jednohlasne schválené.

Ad 6/ Návrh: Kúpna zmluva na predaj obecných pozemkov parc. č. 312/10, 346/17 v k. ú. Sap – schválenie. Žiadateľ: Ladislav Johancsik (Sap č. 210)

Starosta konštatoval, že sa na dnešné zasadnutie dostavil žiadateľ Ladislav Johancsik. Ďalej uviedol, že na predchádzajúcom zasadnutí OZ obecné zastupiteľstvo obce Sap schválilo zámer prevodu majetku obce: parc. CKN č. 312/10 (ostatná plocha) vo výmere 526 m2 a parc. CKN č. 346/17 (ostatná plocha) vo výmere 173 m2, s odôvodnením a cieľom, aby mladí obyvatelia zotrvali v obci Sap, a aby si tu založili svoju rodinu. Udelil slovo poslancom. Poslankyňa PhDr. Vidaová sa obrátila smerom k tu prítomnému žiadateľovi, či pozná podmienky prevodu vlastníctva, či je s nimi uzrozumený. Žiadateľ povedal, že áno. Nakoľko otázky ani zo strany žiadateľa ani zo strany poslancov neodzneli, starosta predložil návrh uznesenia, podľa ktorého obecné zastupiteľstvo

1. schvaľuje prevod majetku obce: parc. CKN č. 312/10 (ostatná plocha) vo výmere 526 m2, a parc. CKN č. 346/17 (ostatná plocha) vo výmere 173 m2, ktoré parcely sú vedené Okresným úradom Dunajská Streda, katastrálny odbor na LV č. 348 pre kat. úz. Sap, ako výlučné vlastníctvo obce (v podiele 1/1 k celku), za kúpnu cenu vo výške 20 EUR/m2, podľa ustanovenia § 9a ods. 8/ písm. e) zákona č. 138/1991 Zb. v platnom znení, z dôvodu hodného osobitného zreteľa, formou kúpnej zmluvy, v prospech žiadateľa (kupujúceho): Ladislav Johancsik, nar. 17.08.1987, trvale bytom Sap 210, (do jeho výlučného vlastníctva) a to v znení ktoré tvorí prílohu tohto uznesenia. Dôvod hodný osobitného zreteľa spočíva v tom, že týmto prevodom sa snaží obec dosiahnuť svoj zámer, aby mladí obyvatelia zotrvali v obci Sap, a aby si tu založili svoju rodinu.
2. poveruje starostu obce, aby podpísal Kúpnu zmluvu uvedenú v bode a) tohto uznesenia.

Uznesenie bolo jednomyseľne schválené.

Ad 7/ Plán kontrolnej činnosti hlavného kontrolóra obce na 2. polrok 2022

Starosta udelil slovo hlavnej kontrolórke obce, ktorá hneď na úvode poznamenala, že nakoľko bola v I. polroku 2022 dlhodobo práceneschopná, nevykonané kontrolné činnosti HK z I. polroku 2022 budú prenesené a zrealizované v II. polroku 2022 podľa navrhnutého plánu, ktorý obdržali poslanci. Pokúsi sa byť prítomná na zasadnutiach OZ. Pokiaľ by ju oslovili poslanci, nimi avizovaná problematika bude zahrnutá do náplne jej práce. Nakoľko otázky či návrhy zo strany poslancov neodzneli, starosta predložil návrh uznesenia, podľa ktorého obecné zastupiteľstvo schvaľuje plán kontrolnej činnosti hlavnej kontrolórky Obce Sap na II. polrok 2022.

Uznesenie bolo jednomyseľne schválené.

V nadväznosti na to starosta predložil návrh uznesenia, podľa ktorého obecné zastupiteľstvo poveruje hlavnú kontrolórku obce výkonom kontrol v súlade so schváleným plánom kontrolnej činnosti.

Uznesenie bolo jednomyseľne schválené.

Ad 8/ Referát starostu obce o ukončených, schválených a prebiehajúcich projektoch a investíciách.

V rámci tohto programového bodu starosta predniesol referát o projektoch schválených k 31.08.2022, aj o tých, ktoré boli pred týmto dňom odmietnuté a to podľa tabuľky priloženej k zápisnici.

Otázky neodzneli. Starosta predložil návrh uznesenia, podľa ktorého, obecné zastupiteľstvo berie na vedomie referát starostu obce o ukončených, schválených a prebiehajúcich projektoch a investíciách.

Uznesenie bolo jednohlasne schválené.

Ad 9/ Ostatné úlohy, návrhy a podnety. Diskusia.

Starosta oznámil, že každý kto má podnet sa môže prihlásiť do diskusie zdvihnutím ruky. Poslanec Berecki sa spýtal na priebeh realizácie projektu kanalizácie. Starosta informoval prítomných, že momentálne prebieha územné konanie, na ktoré je príslušná Obec Pataš. T. č. sa čaká na pripomienky dotknutých orgánov.

Poslankyňa PhDr. Vidaová podotkla, že sa susedia jednoducho musia tolerovať. Jej aj bezprostredným susedom strpčujú život padajúce listy zo stromov ktoré narástli v blízkosti. Denno – denne ich treba zametať, zasmetia terasu, ich plody prispievajú k zaburineniu okolitých záhrad. Okolitými susedmi už boli vyzvaní na ich odstránenie, zatiaľ bezvýsledne.

Starosta informoval prítomných, že boli zahájené práce ohľadne studne na pitnú vodu.

Ad 10/ Záver

Ďalšie otázky a pripomienky neboli, starosta konštatoval, že všetky programové body dnešného rokovania boli vyčerpané. Poďakoval prítomným za ich účasť a vyhlásil zasadnutie OZ o 19:05 hod. za ukončené.

Starosta obce: Ing. František Miklós ................................................

Overovatelia zápisnice: PhDr. Edita Vidaová ….............................................

Imrich Berecki ….............................................

Zapisovateľka: Zuzana Barciová …............................................

Prílohy: Pozvánka na zasadnutie OZ

Prezenčná listina

Žiadosť Mgr. Dagmar Adameckej a Ing. Ivana Pavloviča

Rozpočtové opatrenie č. 1 úpravy rozpočtu Obce Sap na rok 2022 vrátane dôvodovej správy

Kúpna zmluva (na predaj obecných pozemkov parc. č. 312/10, 346/17 v k. ú. Sap, žiadateľ: Ladislav Johancsik, Sap č. 210) – návrh

Návrh plánu kontrolnej činnosti hlavnej kontrolórky Obce Sap na II. polrok 2022

Prehľad o ukončených, schválených a prebiehajúcich projektoch a investíciách

**UZNESENIA**

**Uznesenie č. 264/2022/31-01**

**Obecné zastupiteľstvo obce Sap súhlasí** s tým, aby ostatní účastníci rokovania obecného zastupiteľstva mohli používať maďarský jazyk ako jazyk menšiny v zmysle zákona č. 184/1999 Z. z. s tým, že obec bude počas rokovania zabezpečiť tlmočníka.

Priebeh hlasovania:

Za: 4 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 265/2022/31-02**

**Obecné zastupiteľstvo obce Sap schvaľuje** za overovateľov zápisnice poslankyňu PhDr. Editu Vidaovú a poslanca Imricha Bereckiho.

Priebeh hlasovania:

Za: 4 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 266/2022/31-03**

**Obecné zastupiteľstvo obce Sap schvaľuje** program zasadnutia obecného zastupiteľstva zhodne s písomnou pozvánkou zo dňa 23.08.2022.

Priebeh hlasovania:

Za: 4 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 267/2022/31-04**

**Obecné zastupiteľstvo obce Sap schvaľuje**, aby futbalový klub (OFC SAP 1986) spolu s obcou podnikli kroky, aby

1. členovia miestneho futbalového mužstva (deti, športovci), resp. iné osoby nevnikali a/alebo nevyliezali na súkromný pozemok,
2. minimalizovali počet preletov futbalovej lopty na súkromný pozemok,
3. prebiehala vzájomná komunikácia medzi vedením futbalového klubu a žiadateľmi (Mgr. Dagmar Adamecká, Zohorská 4, Bratislava a Ing. Ivan Pavlovič, Beniakova 12, Bratislava) ako vlastníkmi susediacej nehnuteľnosti, ak by nastal prípad opísaný v písm. b/.

Priebeh hlasovania:

Za: 5 poslancov

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 268/2022/31-05**

**Obecné zastupiteľstvo obce Sap berie na vedomie**

1. kontrolu plnenia uznesení obecného zastupiteľstva prijatých na 29. zasadnutí OZ, ktoré sa konalo dňa 21.06.2022, a tiež
2. kontrolu plnenia uznesení obecného zastupiteľstva prijatých na 30. zasadnutí OZ, ktoré sa konalo dňa 14.07.2022.

Priebeh hlasovania:

Za: 5 poslancov

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 269/2022/31-06**

**Obecné zastupiteľstvo obce Sap**

a) **schvaľuje** Rozpočtové opatrenie č. 1 úpravy rozpočtu Obce Sap na rok 2022:

Schválený Návrh na Rozpočet na Poznámky

rozpočet na úpravu rok 2022 po

rok 2022 rozpočtu úprave

2022

Bežné príjmy 179 304 EUR 179 304 EUR

Kapitálové príjmy 140 332 EUR 13 980 EUR 154 312 EUR

Príjmové finančné operácie 26 000 EUR 10 000 EUR 36 000 EUR

Príjmy celkom: 346 636 EUR 369 616 EUR

Bežné výdavky 176 932 EUR 176 932 EUR

Kapitálové výdavky 143 068 EUR 8 512 EUR 151 580 EUR

Výdavkové finančné operácie 24 668 EUR 24 668 EUR

Výdavky celkom: 344 668 EUR 353 180 EUR

Rozdiel medzi

P a V: 968 EUR 16 436 EUR

b) **ukladá** Obecnému úradu v Sape zabezpečiť úpravu rozpočtu obce na rok 2022 podľa jednotlivých položiek.

Priebeh hlasovania:

Za: 5 poslancov

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 270/2022/31-07**

**Obecné zastupiteľstvo obce Sap**

1. **schvaľuje** prevod majetku obce: parc. CKN č. 312/10 (ostatná plocha) vo výmere 526 m2, a parc. CKN č. 346/17 (ostatná plocha) vo výmere 173 m2, ktoré parcely sú vedené Okresným úradom Dunajská Streda, katastrálny odbor na LV č. 348 pre kat. úz. Sap, ako výlučné vlastníctvo obce (v podiele 1/1 k celku), za kúpnu cenu vo výške 20 EUR/m2, podľa ustanovenia § 9a ods. 8/ písm. e) zákona č. 138/1991 Zb. v platnom znení, z dôvodu hodného osobitného zreteľa, formou kúpnej zmluvy, v prospech žiadateľa (kupujúceho): Ladislav Johancsik, nar. 17.08.1987, trvale bytom Sap 210, (do jeho výlučného vlastníctva) a to v znení ktoré tvorí prílohu tohto uznesenia. Dôvod hodný osobitného zreteľa spočíva v tom, že týmto prevodom sa snaží obec dosiahnuť svoj zámer, aby mladí obyvatelia zotrvali v obci Sap, a aby si tu založili svoju rodinu.
2. **poveruje** starostu obce, aby podpísal Kúpnu zmluvu uvedenú v bode a) tohto uznesenia.

Priebeh hlasovania:

Za: 5 poslancov

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. Franišek Miklós, starosta obce: ...............................................

**Uznesenie č. 271/2022/31-08**

**Obecné zastupiteľstvo obce Sap schvaľuje** plán kontrolnej činnosti hlavnej kontrolórky Obce Sap na II. polrok 2022.

Priebeh hlasovania:

Za: 5 poslancov

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. Franišek Miklós, starosta obce: ...............................................

**Uznesenie č. 272/2022/31-09**

**Obecné zastupiteľstvo obce Sap poveruje** hlavnú kontrolórku obce výkonom kontrol v súlade so schváleným plánom kontrolnej činnosti.

Priebeh hlasovania:

Za: 5 poslancov

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 273/2022/31-10**

**Obecné zastupiteľstvo obce Sap berie na vedomie** referát starostu obce o ukončených, schválených a prebiehajúcich projektoch a investíciách.

Priebeh hlasovania:

Za: 5 poslancov

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................